Ο **Φερνάντο Μέντες Σοάρες Γκόμες** (*Fernando Mendes Soares Gomes*, 22 Νοεμβρίου 1956 – 26 Νοεμβρίου 2022) ήταν Πορτογάλος ποδοσφαιριστής που αγωνιζόταν ως κεντρικός επιθετικός. Από τους κορυφαίους επιθετικούς στην ιστορία της χώρας του, κατέκτησε δύο φορές το Χρυσό Παπούτσι τη δεκαετία του 1980.

Καριέρα
-------

Δείχνοντας μεγάλη ικανότητα από τότε που μπήκε στην ακαδημία νέων της Πόρτο, ο Γκόμες σκόραρε δύο γκολ στο ντεμπούτο του στην πρώτη ομάδα το 1974, στη νίκη με 2–1 επί της ΚΝ Φαμπρίλ. Η καλή αρχή είχε και ανάλογη συνέχεια με την ανάδειξη του ως πρώτου σκόρερ του πρωταθλήματος για τρεις συνεχόμενες χρονιές, η πρώτη το 1976–77 με 26 γκολ. Την ίδια χρονιά κατέκτησε και το πρώτο του τρόπαιο, το Κύπελλο Πορτογαλίας.

Εκτός από μία διετή θητεία στην Ισπανία με τη Σπόρτινγκ Χιχόν (σχεδόν ένα χρόνο εκτός αγώνων λόγω σοβαρής τενοντίτιδας), ήταν σε όλες τις σημαντικές στιγμές της αναγέννησης του συλλόγου: την 20χρονη απουσία κατάκτησης του πρωταθλήματος τελείωσε τη σεζόν 1978–79, ο πρώτος τελικός του Κυπέλλου Κυπελλούχων Ευρώπης με αντίπαλο τη Γιουβέντους το 1984 και, ενώ έχασε τον τελικό του Ευρωπαϊκού Κυπέλλου Πρωταθλητριών από τη Μπάγερν Μονάχου το  1987 μετά από κάταγμα στο πόδι στην προπόνηση μέρες πριν, σκόραρε πέντε γκολ στη νικηφόρα πορεία της ομάδας, συμπεριλαμβανομένης μίας στους ημιτελικούς με την Ντιναμό Κιέβου. Ανάρρωσε έγκαιρα για να παίξει στο  Ευρωπαϊκό Σούπερ Κύπελλο ενάντια στον Άγιαξ και στο Διηπειρωτικό Κύπελλο με αντίπαλο τη Πενιαρόλ, και στις δύο περιπτώσεις αρχηγός και σημειώνοντας το πρώτο γκολ στο τελευταίο παιχνίδι στη νίκη με 2–1. Στα χρόνια αυτά γνώρισε και την προσωπική καταξίωση κερδίζοντας δύο φορές το Χρυσό Παπούτσι ως πρώτος σκόρερ όλων των ευρωπαϊκών πρωταθλημάτων, το 1983 με 36 γκολ και το 1985 με 39 γκολ. Και τις δύο χρονιές ήταν και πρώτος σκόρερ των πρωταθλημάτων όλου του κόσμου. Προϊόν κυρίως των άριστων τοποθετήσεων μέσα στη μεγάλη περιοχή, του δόθηκε η προσωνυμία "Bi-bota", μετά τα δύο αυτά ευρωπαϊκά βραβεία που έλαβε. Το 1983 ψηφίστηκε Πορτογάλος ποδοσφαιριστής της χρονιάς.

Επιπλέον, ο Γκόμες κέρδισε επίσης πέντε πρωταθλήματα, τρία Κύπελλα Πορτογαλίας και τρία εγχώρια Σούπερ Κύπελλα. Είναι πρώτος σκόρερ στην ιστορία της Πόρτο με 354 γκολ σε επίσημους αγώνες. Λόγω σύγκρουσης με το διοικητικό συμβούλιο της Πόρτο, μεταγράφηκε στη Σπόρτινγκ Λισαβόνας, ολοκληρώνοντας την καριέρα του το 1990–91 αφού είχε ακόμα 22 γκολ στην τελευταία του σεζόν και βοήθησε επίσης την ομάδα στους ημιτελικούς του Κυπέλλου UEFA.

Ο Γκόμες αποχώρησε με συνολικά 405 αγώνες και 318 γκολ στο Πορτογαλικό πρωτάθλημα πρώτης κατηγορίας και συνολικά 425 σε επίσημους αγώνες.

Για την εθνική ομάδα της Πορτογαλίας, ο Γκόμες σημείωσε 13 γκολ σε 47 αγώνες από τις 9 Μαρτίου 1975 έως τις 16 Νοεμβρίου 1988 μη επιδεικνύοντας αντίστοιχη ικανότητα στο σκοράρισμα όπως στο συλλογικό επίπεδο. Η τελευταία του εμφάνιση έγινε με αντίπαλο το Λουξεμβούργο για τα προκριματικά του Παγκοσμίου Κυπέλλου του 1990, σημειώνοντας το μοναδικό γκολ της συνάντησης.

Απεβίωσε στις 26 Νοεμβρίου 2022, μετά από τρίχρονη νόσηση από καρκίνο του παγκρέατος.

Τίτλοι και διακρίσεις
---------------------

**Πόρτο**

* Πρωτάθλημα Πορτογαλίας (5) : 1977–78, 1978–79, 1984–85, 1985–86, 1987–88
* Κύπελλο Πορτογαλίας (3) : 1976–77, 1983–84, 1987–88
* Σούπερ Κύπελλο Πορτογαλίας (3) : 1983 , 1984 , 1985
* Κύπελλο Πρωταθλητριών Ευρώπης : 1986–87
* Σούπερ Κύπελλο Ευρώπης : 1987
* Διηπειρωτικό Κύπελλο : 1987

**Ατομικές διακρίσεις**

* Πρώτος σκόρερ πρωταθλήματος Πορτογαλίας (6) : 1976–77, 1977–78, 1978–79, 1982–83, 1983–84, 1984–85
* Πρώτος σκόρερ Κυπέλλου Πορτογαλίας (2) : 1979–80, 1982–83
* Ευρωπαϊκό Χρυσό Παπούτσι (2) : 1982–83 , 1984–85
* Πρώτος σκόρερ πρωταθλημάτων παγκόσμια (2) : 1982–83 , 1984–85
* Πορτογάλος ποδοσφαιριστής της χρονιάς : 1983

Παραπομπές
----------

1. ↑  «IFFHS MEN'S ALL TIME PORTUGAL DREAM TEAM - 160». Ανακτήθηκε στις 12 Ιουνίου 2022.
2. 1 2  «FC Porto recorda a estreia de Gomes». Ανακτήθηκε στις 16 Μαρτίου 2022.
3. ↑  «Portugal - List of Topscorers». Ανακτήθηκε στις 16 Μαρτίου 2022.
4. 1 2  «Fernando Mendes Soares Gomes (Player)». Ανακτήθηκε στις 16 Μαρτίου 2022.
5. ↑  «Un fichaje espectacular». Ανακτήθηκε στις 16 Μαρτίου 2022.
6. ↑  «Baixas em Viena: «Fraturei a tíbia e o perónio, mas marquei golo»». Ανακτήθηκε στις 16 Μαρτίου 2022.
7. ↑  «Super Cup 1987». Ανακτήθηκε στις 16 Μαρτίου 2022.
8. ↑  «FIFA : Toyota Cup 1987». Αρχειοθετήθηκε από το πρωτότυπο στις 11 Νοεμβρίου 2010. Ανακτήθηκε στις 16 Μαρτίου 2022.
9. 1 2 3  «Φερνάντο Γκόμες: Απεβίωσε ο θρύλος και πρώτος σκόρερ της ιστορίας της Πόρτο». Ανακτήθηκε στις 26 Νοεμβρίου 2022.
10. ↑  «Golden Boot ("Soulier d'Or") Awards». Ανακτήθηκε στις 16 Μαρτίου 2022.
11. ↑  «World League Topscorers 1889-2005». Ανακτήθηκε στις 16 Μαρτίου 2022.
12. ↑  «FERNANDO GOMES: O BI-BOTA DE OURO». Ανακτήθηκε στις 16 Μαρτίου 2022.
13. ↑  «Portugal - Footballer of the Year». Ανακτήθηκε στις 17 Μαρτίου 2022.
14. 1 2  «Fernando Gomes». Ανακτήθηκε στις 16 Μαρτίου 2022.
15. ↑  «Recordações de Alvalade: 1991, o Inter nos pés de Oceano». Ανακτήθηκε στις 16 Μαρτίου 2022.
16. ↑  «Portugal - All-Time Topscorers». Ανακτήθηκε στις 16 Μαρτίου 2022.
17. ↑  «Lista completa dos internacionais portugueses». Ανακτήθηκε στις 16 Μαρτίου 2022.

Εξωτερικοί σύνδεσμοι
--------------------

* Φερνάντο Γκόμες στη FIFA (αρχειοθετημένος) (Αγγλικά)Edit on Wikidata

* Φερνάντο Γκόμες στην UEFA (Αγγλικά)Edit on Wikidata

* Φερνάντο Γκόμες's προφίλ παίκτη στο National-Football-Teams.comEdit on Wikidata

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 5239167025405953390001
* GND: 1274127300

 |

 |